**Mastu® žvakutės**

skirtos naudoti esant hemorojui

Kokia Mastu® žvakučių sudėtis?

Bismuto subgalatas, titano dioksidas (E 171), aukštos dispersijos silicio dioksidas, kietieji riebalai.

Kaip atrodo Mastu® žvakutės ir kiek žvakučių yra vienoje pakuotėje?

Pakuotėje yra 10 torpedos formos, gelsvai žalsvos spalvos žvakučių.

Kam naudojamos Mastu® žvakutės?

Mastu® žvakutės – medicinos priemonė, skirta naudoti esant hemorojui

Žvakutės slopina negalavimus, kurie dažnai atsiranda, esant hemorojui: sudirginimą, niežulį, uždegimą, šlapiavimą, skatina žaizdos gijimą.

Kada ir kaip naudojamos Mastu® žvakutės?

2 kartus per dieną į išangę arba į tiesiąją žarną įkišti po vieną žvakutę (geriau, jei tai darytumėte išsituštinus).

Mastu® žvakutes naudoti ne ilgiau kaip 30 dienų.

Kada draudžiama naudoti Mastu® žvakutes?

Mastu® žvakutes vartoti draudžiama, jeigu yra padidėjęs jautrumas (alergija) vienai iš sudedamųjų dalių.

Kas žinotina prieš naudojant ir naudojant Mastu® žvakutes?

Esant kraujavimui ar pastebėjus išmatose kraujo, pakilus temperatūrai ar atsiradus skausmams, nebenaudoti Mastu® žvakučių ir kreiptis į gydytoją.

Taip pat reikėtų pasikonsultuoti su gydytoju, jei kamuoja nuolatiniai negalavimai, sukelti hemorojaus.

Mastu® skirtas naudoti išoriškai išangės srityje, jo negalima gerti.

Kas žinotina, naudojant Mastu® žvakutes su kitais preparatais?

Sąveikos su kitais preparatais nebuvo pastebėta. Vis dėlto reikėtų informuoti gydytoją ar vaistininką apie vartojamus ar neseniai vartotus medicinos produktus ar vaistus, net jei tai nereceptiniai vaistai.

Nenaudoti Mastu® žvakučių su kitais medicinos produktais ir vaistais, skirtais naudoti tiesiojoje žarnoje (pvz., kitos žvakutės).

Kas žinotina, naudojant Mastu® žvakutes nėštumo ir žindymo laikotarpiu?

Patirties, ar galima naudoti Mastu® žvakutes nėštumo metu ir žindymo laikotarpiu, nėra. Prieš naudojant Mastu® žvakutes, reikėtų pasikonsultuoti su gydytoju, kuris nustatys, ar laukiama nauda yra didesnė negu pavojus, ir nuspręs, ar galima naudoti produktą.

Kas žinotina, gydant vaikus ir paauglius Mastu® žvakutėmis?

Mastu® žvakučių vartojimo vaikams ir paaugliams patirties nėra. Prieš naudojant produktą reikėtų pasikonsultuoti su gydytoju.

Koks yra galimas šalutinis poveikis?

Gali atsirasti padidėjusio jautrumo reakcija.

Pasireiškus šalutiniam poveikiui ar atsiradus šiame lapelyje nepaminėtam šalutiniam poveikiui, reikėtų informuoti savo gydytoją arba vaistininką.

Kaip laikyti Mastu® žvakutes?

Laikyti vaikams nepasiekiamoje vietoje.

Pasibaigus ant žvakučių ir dėžutės nurodytam galiojimo laikui, produkto vartoti negalima.

Laikyti ne aukštesnėje kaip 25° temperatūroje.

Informacija paskutinį kartą patvirtinta

2010 m. gegužės mėn.

Gamintojas

„HÄLSA Pharma GmbH“

Maria-Goeppert str. 1

D-23562 Lübeck

Platinimas ir informacija     
 „STADA GmbH“

Stada str. 2-18

D-61118 Bad Vilbel

Tel. 06101 603-0

Telefaks. 06101 603-259

www.stada.de

0482  Medicinos priemonė